Πανελλήνιο πρωτάθλημα πετοσφαίρισης ανδρών 1938

Το πανελλήνιο πρωτάθλημα πετοσφαίρισης ανδρών του 1938 πραγματοποιήθηκε με διοργανωτή τον ΣΕΓΑΣ, στον οποίο ανήκε τότε το άθλημα. Διεξήχθη στις 7 και 8 Μαΐου 1938 στην Πάτρα, στα ανοιχτά γήπεδα της Ε.Α. Πατρών και του Π.Ο. Πατρών. Πρωταθλητής Ελλάδος αναδείχθηκε ο σύλλογος της Ένωσης Αθλοπαιδιών Πατρών για πρώτη και μοναδική φορά στην ιστορία του. Εχαν προηγηθεί τα τοπικά πρωταθλήματα Αθηνών-Πειραιώς, Θεσσαλονίκης και Πατρών, αλλά το πανελλήνιο πρωτάθλημα διεξήχθη πριν διεξαχθεί η τελική φάση του πρωταθλήματος Αθηνών-Πειραιώς, η οποία συνεχίστηκε μετά το πανελλήνιο πρωτάθλημα.

 Το περιφερειακό πρωτάθλημα Αθηνών-Πειραιώς ξεκίνησε το Μάρτιο του 1938 και μετείχαν 14 σύλλογοι: έντεκα από την Αθήνα και τρεις από τον Πειραιά. Οι αγώνες έγιναν στο Παναθηναϊκό Στάδιο. Στην προκριματική φάση οι ομάδες χωρίστηκαν σε τρεις ομίλους, από τους οποίους προκρίθηκαν οι δύο πρώτες. *Ο Ιωνικός Ν.Φ. και ο Εθνικός Γ.Σ. αποκλείστηκαν από την τελική φάση αλλά προκρίθηκαν για το πανελλήνιο πρωτάθλημα στην Πάτρα. Στην τελική φάση προκρίθηκαν οι δύο πρώτοι σύλλογοι κάθε ομίλου και αγωνίστηκαν σε ενιαίο όμιλο. Σύμφωνα με το πρόγραμμα η τελική φάση θα ξεκινούσε στις 15 Μαΐου και έπρεπε να ολολοκληρωθεί στις 2 Ιουνίου. Όλοι οι αγώνες έγιναν στο Παναθηναϊκό Στάδιο. Προηγήθηκε το πανελλήνιο πρωτάθλημα που διεξήχθη στην Πάτρα στις 7 και 8 Μαΐου, στο οποίο εκτός από τις έξι ομάδες της τελικής φάσης αποφασίστηκε να μετάσχουν και οι τρίτες ομάδες των ομίλων Β΄ και Γ΄ που είχαν από πέντε συλλόγους. Μετά το πανελλήνιο πρωτάθλημα συνεχίστηκε η τελική φάση του αθηναϊκού, η οποία ολοκληρώθηκε με επεισοδιακό τρόπο. Συγκεκριμένα αφού ολοκληρώθηκαν οι αγώνες απέμενε η διεξαγωγή του τελικού ανάμεσα στους Νέους Βύρωνος και τον Πανελλήνιο, τον οποίο η Τ.Ε. Αθλοπαιδιών του ΣΕΓΑΣ όρισε για τη Δευτέρα 13 Ιουνίου στις 5μ.μ. στο γυμναστήριο του Εθνικού Γ.Σ. Ο Πανελλήνιος διαμαρτυρήθηκε, διότι την ίδια ώρα διεξαγόταν η τρίτη ημέρα των πανελληνίων αγώνων στίβου, στους οποίους μετείχαν και οι αθλητές του που ταυτόχρονα ήταν και παίκτες της ομάδας βόλεϊ. Τελικά, η ώρα διεξαγωγής του τελικού δεν άλλαξε. Οι πετοσφαιριστές του Πανελληνίου καθυστέρησαν να προσέλθουν και ο αγώνας κατακυρώθηκε υπέρ των Νέων Βύρωνος, που κατέκτησαν έτσι το αθηναϊκό πρωτάθλημα. Τελικός: Νέοι Βύρωνος - Πανελλήνιος Γ.Σ.: 2-0 σετ (χωρίς αγώνα). Το πρωτάθλημα της πόλης της Πάτρας κατέκτησε ο Πετοσφαιρικός Όμιλος Πατρών υπερνικώντας τις άλλες ομάδες της πόλης: Ε.Α. Πατρών, Παναχαϊκή Γ.Ε., Ολυμπιακό, Σκαγιοπούλειο Ορφανοτροφείο, Δενδροκομική σχολή, Εμπορική σχολή, Σώμα Ελλήνων Προσκόπων Πάτρας, Λύκειο Ανδρικόπουλου, Λύκειο Στεφανόπουλου, Δήμητρα Πατρών, Α.Ο. Πατρών, Παιδικός Α.Ο. Πατρών κ.α. Το πανελλήνιο πρωτάθλημα ανέλαβε να διοργανώσει ο Πετοσφαιρικός Όμιλος Πατρών. Οι αγώνες έγιναν στο γήπεδό του και στο γήπεδο της Ε.Α. Πατρών στις 7 και 8 Μαΐου 1938 σε συνεργασία και με την Τεχνική Επιτροπή Αθλοπαιδιών του ΣΕΓΑΣ. Μετείχαν τέσσερεις αθηναϊκές και τρεις πατραϊκές ομάδες, ενώ δεν μπόρεσαν να μετάσχουν ομάδες από τη Θεσσαλονίκη. Οι ομάδες που μετείχαν ήταν: Πρωταθλήτρια ανδείχθηκε η Ε.Α. Πατρών νικώντας στον τελικό τους Νέους Βύρωνος. Είναι γνωστά τα ακόλουθα αποτελέσματα: Προκριματικοί Π.Ο. Πατρών - Ε.Α. Πατρών: 2-0 Π.Ο. Πατρών - Ιωνικός Ν.Φ.: 2-0 Πανεπιστήμιο Αθηνών - Παναχαϊκή: 2-1 Πανεπιστήμιο Αθηνών - Π.Ο. Πατρων: 2-0 Νέοι Βύρωνος - Π.Ο. Πατρών: 2-0 Ε.Α. Πατρών - Εθνικός Γ.Σ.: 2-0 Ε.Α. Πατρών - Ιωνικός Ν.Φ.: 2-0 Ε.Α. Πατρών - Πανεπιστήμιο Αθ.: 2-0 Τελικός: Ε.Α. Πατρών - Νέοι Βύρωνος: 2-0 σετ (15-6, 16-14) "Αθλητικό Βήμα", 1938. Πελοπόννησος, φύλλο 21 Αυγούστου 2006, αφιέρωμα στο πρωτάθλημα του 1938 από τον Τάσσο Σταθόπουλο, σελ. 16/32.